Tidslinje over Skiens historie

**Tidslinje over Skiens historie** gir en oversikt over de viktigste hendelsene i Skiens historie de siste tusen åra.

## 1000-tallet til 1200-tallet
* **Tidlig på 1000-tallet:** Handelsmenn og Telemarksbønder danner en møteplass i Skiða, ved Hjellevannet og Bryggevannet. Økende etterspørsel etter Eidsborgbryner og jordbruksredskaper dannet basis for handelen.
* **Siste halvdel av 1000-tallet:** Dagsætta etablerer seg som handelshøvdinger i området.
* **1102:** Dag Eilivsson og hans menn fra Bratsberg reiser med Magnus Berrføtt på hærtog til Irland.
* **Rundt 1110:** Kirken på Kapitelberget bygges.
* **Rundt 1115:** Gimsøy kloster grunnlegges.
* **Rundt 1150:** Regulering av bebyggelsen i sentrum, trebrobelagt gate og lafta tømmerbygninger reises. Beboerne er handelsmenn, håndverkere og fiskere.
* **Tidlig på 1200-tallet:** Sysselinndelingen innføres, og Skien blir administrativt sentrum for Skiensysla, som omfatter Grenland, Telemark og Numedal.
* **1225:** Håkon Håkonsson dro med en hærstyrke inn i Skien.
* **Hele 1200-tallet**: Gimsøy kloster blir en stadig sterkere maktfaktor i området.

## 1300-tallet til 1500-tallet
* **Tidlig på 1300-tallet:** Havna utvides. Hanseater, engelske og hollandske kjøpmenn seiler opp Skienselva.
* **1349:** Svartedauen.
* **1358:** Skiens eldste privilegiebrev, maktkamp mellom Skiens handelsmenn og klosteret.
* **1397:** Skiens mektige sysselmann, Gaute Eriksson, var tilstede ved forhandlingene i Kalmar.
* **1438:** Folk i Skien slutter seg til opprørsflokken til bondelederen Hallvard Gråtopp.
* **Midt på 1400-tallet:** Et borgerstyre av byen, med 12 rådmenn, opprettes.
* **1536:** Reformasjonen. Gimsøy kloster tilfaller kongen, som blir den største eiendomsbesitteren i Skien og omegn.
* **1539: ** Fossum Jernverk starter driften, eldste jernverk i Norge. Gruver i vestmarka.
* **1546:** Klosteret brenner ned. Alle spor forsvinner.
* **1583:** Bybrann. 3/4 av middelalderbyen forsvinner, inkludert kirka og rådstua.

## 1600-tallet til 1700-tallet
* **Tidlig på 1600-tallet:** Skien er landets ledende trelastsentrum.
* **1609:** Eldste kjente bysegl for Skien (med ski, kors og blomster)
* **1625:** Første masovn bygget på Fossum Jernverk.
* **1652:** Bybrann.
* **1663:** Skiensborgerene overtar eiendomsretten til 39 sager i byen, fra kong Frederik 3.
* **1671:** Bybrann. 90 gårder brenner ned til grunnen.
* **1670-tallet:** Kraftig økning i eksport av trevarer til England og Nederland. Høykonjunktur uten sidestykke i byens historie.
* **1682:** Bybrann.
* **1700-tallet:** Handelsslekter som Løvenskiold og Cappelen slår seg ned i Skien.
* **1709:** Byen får sin første apoteker.
* **1710:** Byen får sin første bokhandel.
* **1732:** Bybrann.
* **1766:** Bybrann. Alle byens viktigste dokumenter går tapt.
* **1777:** Bybrann. 172 bygårder, 32 sager og 2 vannmøller går tapt.
* **1779:** Bybrann.

## 1800-tallet
* **1828:** Henrik Ibsen blir født i Stockmanngården
* **1861:** Norsjø–Skienkanalen åpnes.
* **1864:** Gassverk som forsyner Skiens beboere med gass og varme, åpnes.
* **1867:** Fossum Jernverk stanser driften. Hjalmar Johansen blir født.
* **1873:** Benjamin Sewell grunnlegger Union.
* **1881:** Stor brann ved Union.
* **1882:** Jernbanen kommer til Skien.
* **1885:** Norges første elektrisitetsverk som leverer strøm til abonnenter, Laugstol bruk, starter opp i Skien.
* **1885:** Hovedgården på Gjemsø kloster, Klosterøya, brenner ned og blir ikke gjenoppført.
* **1886:** Bybrann. Den største i byens historie. Hele 244 bygårder brenner ned til grunnen, sentrum raseres.
* **1890-tallet:** Sentrum gjenoppbygges. Ny byplan, og murtvang i hele sentrum.

## 1900-tallet
* **Begynnelsen av 1900-tallet:** Nye boligområder rundt bykjernen: Brekkeby, Brekkejordet, Gimsøy, Falkum og andre steder.
* **1920:** Jernbanestrekningen Bratsbergbanen åpnes.
* **1920:** Menstadslaget.
* **1940:** Skien okkuperes av tyskerne, nazi-styre frem til 1945.
* **1940:** Allerede i aprildagene startet en av landets første motstandsgrupper med bl.a. Sverre Løberg og «Dixe» Cappelen
* **1958:** 600-årsjubileum for det første byprivilegiet.
* **1964:** Kommunesammenslåing med herredene Solum og Gjerpen og Valebø krets i Holla.
* **1970-tallet:** Utbygging av nye bydeler på Gulset og Klyve. Blokkbebyggelse.
* **1973:** Ibsenhuset åpnes.
* **1978:** Eget regionteater, *Telemark teater* (nå Teater Ibsen).
* **1979:** Utgravinger på Handelstorget, viktige funn for bestemmelse av Skiens alder som tettsted og by.
* **1986:** *Skotfoss bruk*, papirfabrikken på Skotfoss, legges ned.

## 2000-tallet
* **2000:** Odd Grenland vinner NM i fotball for herrer, forrige gang det skjedde var i 1931.
* **2006:** Norske Skog Union legges ned.
* **2008:** Skien fritidspark åpner.

## Referanser